Bistu partizanskog heroja Ive Lole Ribara, koja je prije sedam dana vraćena u park u Prilazu baruna Filipovića, vandali su nešto prije deset sati išarali plavim sprejom, a ispod imena i prezimena nacrtali ustaško znakovlje.

Zagrebačka policija kazala je da je u jutarnjim satima zaprimljena i evidentirana dojava o tom vandalizmu.

Policija istražuje tko je na bistu nacrtao ustaško slovo "U" i pošarao je, a osumnjičenih još nema, izvijestili su.

Vaš preglednik ne omogućava pregled ovog sadržaja.

Bista je vraćena 10. listopada, a na istom je mjestu stajala do 1991. kada ju je netko ukrao.

Autor je akademski kipar Kosta Angeli Radovani, a izradila ju je Ljevaonica umjetnina ALU.